Tingimus (1) eeldab võrreldavaid operatsioone lepingupoolte poolt ning vahel välistab allakirjutanute toimimise üksteise territooriumil. Tingimus (2) on piiratum ning võib anda võimaluse läbi viia täiendavaid kontrolle. Otsustamaks, millal selline kontroll on vajalik, tuleb lisada informatsiooni vahetamise tingimused. Selline leping on  kasulik juhul, kui aruannete temaatika on erinev, kuid seda võib samuti rakendada ka olukordades, mil üks pool viib läbi nõuetele vastavuse hinnangu ning teine pool tunnustab esimese aruannet, olles sertifitseerimis- või akrediteerimisorganisatsioon. Taotleja seisukohalt annab see tingimus võimaluse ühe hinnangu tulemuste põhjal saada kvalifitseeritud mitmetes turul toimivates märgistamisskeemides.  Tingimus (3) võib olla rakendatav olukordades, kus sihtgrupiks ei ole üldsus, vaid teised  ettevõtted. Informatsiooni hulk vajab selle tingimuse kasutamisel piiramist vaid juhul, kui osaleb mitmeid lepinguosalisi. Tingimus (4) on rakendatav olukordades, kus mitmetel organisatsioonidel on kindel reputatsioon antud territooriumil või tootmisharus (ISO 1992).  Üks kindel süsteem võimaldab optimaalse lahenduse, kõrvaldamaks kaubandusbarjääre, eriti kui süsteem sisaldab ühesuguseid tähistusprotseduure, mis võib automaatselt viia rahvusvahelise süsteemini. Lihtsat süsteemi võib juhtida juhtkomitee, mis  kehtestab ja revideerib süsteemi üldnõudeid. Selle juhtkomitee liikmeks võivad olla kõik osalevad organisatsioonid, mis lubab jälgida lepingu täitmist ning lahendada iga diskussiooni, mis võib esile kerkida. Üks kindel süsteem on võimalik juhul, kui ei eksisteeri, või ei soovita kasutada ühtegi teist individuaalset tähist või sertifikaati.